:: পূর্ণপ্রভা বর্মন :: কবিতা :: মিলনসাগর :: Purnaprova Barman :: Bengali Poetry Bangla Poems :: Milansagar ::
পূর্ণপ্রভা বর্মন
জন্ম ২৭. ০৩. ১৯৪৬
কবি পূর্ণপ্রভা বর্মন - জন্মেছিলেন অসমের ধুবড়ি জেলার ঐতিহাসিক গ্রাম "কাচোখানায়", স্বাধীনতা
সংগ্রামী পিতা যাদবানন্দ অধিকারী ও মাতা সরোজিনী দেবীর গৃহে | এই গ্রামটি অসমের অতীব মনোরম
অঞ্চল "রূপসী"-তে অবস্থিত | বহুপূর্বে একবার, কোচবিহারের মহারাজা, গুয়াহাটিতে যাবার পথে, এই
অঞ্চলের শোভায় মোহিত হয়ে, এই গ্রামকেই কিছুকালের জন্য তাঁর অস্থায়ী রাজধানী (কাচোখানা) করেছিলেন
| ভারতের স্বাধিনতা সংগ্রামেও এই গ্রামের মানুষদের অবদান চিরস্মরণীয় |
অসমে শৈশব কাটানোর ফলে অসমিয়া ভাষাতেই পড়াশুনা শুরু করেন এবং "ধুবড়ি কাচোখানা গ্রাম হাইস্কুল"
থেকে ১৯৬১ সালে ম্যাট্রিক পাশ করেন | এর পর গুয়াহাটির "হেন্ডিক গার্লস কলেজ" থেকে ১৯৬৬ সালে
স্নাতক হন এবং গুয়াহাটি বিশ্ববিদ্যালয় থেকে ১৯৬৮ সালে এম. এ. করার পর উত্তর বঙ্গ বিশ্ববিদ্যালয় থেকে
এল. এল. বি. পাশ করেন | "ধুবড়ি গভমেন্ট গার্লস স্কুল"-এ দু বছর পড়ানোর পর ১৯৭০ সালে বিবাহ সূত্রে
আবদ্ধ হন জলপাইগুড়ি নিবাসী খ্যাতনামা আইনজীবী অজিত বর্মনের সঙ্গে | শশুরমশায়, উপেন্দ্র নাথ বর্মন
ছিলেন স্বাধীনতা-পূর্ব অবিভক্ত বাংলার মন্ত্রি, বাবাসাহেব আমবেদকারের নেতৃত্বে গঠিত স্বাধীন  ভারতের
গণ-পরিষদের (Constituent Assembly) সদস্য এবং সাংসদ (১৯৫০)  |
কবি পূর্ণপ্রভা বর্মন ১৯৮৮ থেকে বাংলা ভাষায় লেখালেখি শুরু করেন | লেখেন গল্প, প্রবন্ধ এবং কবিতা |
তিনি অসমিয়া, বাংলা এবং রাজবংশী, এই তিনটি ভাষাতেই স্বাচ্ছন্দ বোধ করেন | জলপাইগুড়ি থেকে
প্রকাশিত "অজানা সাহিত্য বাসর", "কিরাত ভূমি", "উত্তরের হাওয়া", "তিস্তাপারের কথা", "সুরধ্বনি" প্রভৃতি
পত্র-পত্রিকার তিনি নিয়মিত লেখিকা | আকাশবাণী শিলিগুড়ি থেকে প্রচারিত বেতার অনুষ্ঠান "মহিলা
মজলিস"-এর তিনি আইন বিষয়ের আলোচক এবং বেতার অনুষ্ঠান "গান্ধিকথা"-র তিনি নিয়মিত আলোচক |
তাঁর প্রথম কাব্যগ্রন্থ "স্মৃতিরেখা", প্রকাশক "বইওয়ালা" ১৪৯ ক্যানাল স্ট্রিট, কলকাতা ৭০০০৪৮ |
তিনি "বন্ধন" ফ্যামিলি কাউনসেলিং সেন্টারের সদস্যা এবং অন্যান্য জনহিতকর সংস্থার সাথে প্রত্যক্ষভাবে
যুক্ত আছেন | যুক্ত আছেন নানা আন্দোলনের সাথে, যেমন জলপাইগুড়িতে প্রস্তাবিত কলিকাতা হাইকোর্টের
সার্কিট বেঞ্চ স্থাপনের নাগরিক কমিটির সদস্যা | তিনি জেলা জজ কর্তৃক মনোনিত আইনি সহায়তা (Legal
Service Authority) কমিটিরও সদস্যা |
জলপাইগুড়ির বুদ্ধিজীবী-শিল্প-সংস্কৃতি মহলের তিনি এক অতি পরিচিত মুখ | নানান পত্র পত্রিকার উন্মোচন,
কবি সম্মেলন ইত্যাদি তাঁরই উত্সাহদানে এবং আতিথেয়তায় অনুষ্ঠিত হয়ে থাকে | আইনজীবী হিসেবে
জলপাইগুড়িতে প্রতিষ্ঠা লাভ করেছেন | জলপাইগুড়ি পৌরসভার কাউনসিলার নির্বাচিত হয়েছেন | কেউ
বিপদে পড়লে এবং তিনি তা শুনে থাকলে কখনও সাহায্য করতে পিছপা হন না |
কবির সঙ্গে যোগাযোগ :
চলভাষ: ৯১৯৪৭৪৬২৯৫৩৫
আমাদের ই-মেল - srimilansengupta@yahoo.co.in
...